Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie
Miestneho zastupiteľstva
dňa: 17. 04. 2012

Zámer
k založeniu spoločnosti s ručením obmedzeným so 100% majetkovou účasťou mestskej časti Bratislava – Nové Mesto 
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Mgr. Rudolf Kusý, v. r.                                               	1. Návrh uznesenia
starosta                          		                         2. Dôvodovú správu obsahujúcu 								    zámer k založeniu spoločnosti 
							    s ručením obmedzeným so 100% 								    majetkovou účasťou mestskej časti 

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Mgr. Jana Biharyová                                                          - nie je potreba právneho                     
poverená						      posúdenia
vedením odd. podnikateľského,		        	         
právneho a správy majetku                        

Na rokovanie prizvať:
––––––––––––––––––-
1. spracovateľa 
2. Ing. Róberta Molnára
3. RNDr. Janu Ondrovú

apríl 2012

Návrh uznesenia 

Miestne  zastupiteľstvo 

A.	berie na vedomie

zámer k založeniu spoločnosti s ručením obmedzeným so 100% majetkovou účasťou mestskej časti Bratislava – Nové Mesto

B.	poveruje 

starostu mestskej časti Bratislava – Nové Mesto pripraviť do miestneho zastupiteľstva mestskej časti Bratislava – Nové Mesto na schválenie materiál týkajúci sa založenia obchodnej  spoločnosti s ručením obmedzeným so 100% majetkovou účasťou mestskej časti.

-	s pripomienkami

-	bez pripomienok

Dôvodová správa
obsahujúca zámer 
k založeniu spoločnosti s ručením obmedzeným so 100% majetkovou účasťou mestskej časti Bratislava – Nové Mesto

1.	Dôvody založenia nového právneho subjektu

Podľa ustanovenia § 15 ods. 2 písm. i) zákona č. 377/1990 Zb. o hlavnom meste Slovenskej republiky Bratislave v znení neskorších predpisov a čl. 18 ods. 4 písm. i) Štatútu hlavného mesta SR Bratislavy, miestnemu zastupiteľstvu je vyhradené zakladať a zrušovať obchodné spoločnosti a iné právnické osoby a na návrh starostu vymenúvať a odvolávať členov orgánov týchto právnických osôb.

Základnými prínosmi založenia obchodnej spoločnosti s ručením obmedzeným:
a)	vystavenie spoločnosti otvorenému trhovému prostrediu, ktoré vytvorí tlak na jej efektívne fungovanie a hospodárenie; to prinesie aj zvýšenú kvalitu v poskytovaní služieb pre občanov mestskej časti Bratislava – Nové Mesto;
b)	transparentné hospodárenie;
c)	v prípade správne definovaného podnikateľského plánu bude spoločnosť samofinancovať svoj ďalší rozvoj.

Navrhnutý model založenia spoločnosti s ručením obmedzeným predpokladá zníženie nákladov vynakladaných z rozpočtu mestskej časti Bratislava – Nové Mesto na zabezpečenie jej činnosti a predovšetkým umožní novovzniknutej spoločnosti účinnejšie využívať výhody komerčného prostredia. 

2. Postup pri založení spoločnosti s ručením obmedzeným so 100% majetkovou účasťou mestskej časti Bratislava – Nové Mesto

Mestská časť Bratislava – Nové Mesto ako zakladateľ vykoná na základe zákona o rozpočtových pravidlách, zákona o majetku obcí a Obchodného zákonníka peňažný vklad majetku do spoločnosti. Peňažný vklad bude v zákonom stanovenej minimálnej výške 5 000,- €. Mestská časť Bratislava – Nové Mesto bude zakladateľom a jediným spoločníkom tejto spoločnosti. 

Po vzniku spoločnosti budú uzavreté nové dodávateľské a odberateľské vzťahy.

Vzťah medzi mestskou časťou Bratislava – Nové Mesto ako zakladateľom a spoločnosťou bude vzťahom zakladateľa a spoločnosti, kde všetky právne náležitosti budú špecifikované v spoločenskej zmluve, resp. v zakladateľskej listine spoločnosti. Postavenie orgánov spoločnosti, a to konateľa / ov, dozornej rady a ich vzájomné vzťahy budú vymedzené v zakladateľskej listine spoločnosti. 

Založenie spoločnosti predpokladá prípravu zakladateľskej listiny, konštituovanie orgánov spoločnosti s vymedzením ich pôsobnosti. Peňažný vklad musí byť splatený pred zápisom spoločnosti do obchodného registra. 

Spoločnosť vznikne dňom, ku ktorému bude zapísaná do obchodného registra. Návrh na zápis do obchodného registra sa musí podať do 90 dní odo dňa založenia spoločnosti alebo od doručenia listiny, ktorou sa preukazuje živnostenské alebo iné podnikateľské oprávnenie.

Spoločenská zmluva musí obsahovať:
a)	obchodné meno a sídlo spoločnosti;
b)	určenie spoločníkov uvedením názvu a sídla právnickej osoby;
c)	c) predmet podnikania;
d)	výšku základného imania a výšku vkladu spoločníka a výšku splateného vkladu pri založení spoločnosti včítane spôsobu a lehoty splácania vkladu; 
e)	mená a bydliská a rodné čísla prvých konateľov spoločnosti a spôsob, akým konajú v mene spoločnosti;
f)	mená a bydliská a rodné čísla členov prvej dozornej rady, pokiaľ sa zriaďuje;
g)	určenie správcu vkladu;
h)	výšku rezervného fondu, ak spoločnosť vytvára rezervný fond pri svojom vzniku a výšku, do ktorej je spoločnosť povinná rezervný fond dopĺňať a spôsob jeho dopĺňania;
i)	výhody poskytnuté osobám podieľajúcim sa na založení spoločnosti alebo na činnostiach smerujúcich k nadobudnutiu oprávnenia na jej činnosť;
j)	predpokladané náklady spoločnosti súvisiace so založením a vznikom spoločnosti.

Pri založení spoločnosti s ručením obmedzeným je potrebné zabezpečiť aj nasledujúce úkony:
-	vypracovanie organizačno – právnych noriem spoločnosti, napr. stanovy, organizačný poriadok, mzdový poriadok, pracovný poriadok

3. Výdavky spojené so založením novej spoločnosti s ručením obmedzeným predstavujú najmä:

-	notárske poplatky za overenie podpisov na dokumentoch potrebných k založeniu novej spoločnosti ( za každý podpis cca 2,00 € );
-	poplatok za vydanie osvedčenia o živnostenskom oprávnení ( za každú voľnú živnosť 5,00 € za remeselnú a viazanú živnosť 15,00 € );
-	poplatok za zápis spoločnosti do obchodného registra ( 331,50 € );
-	bankové poplatky za zriadenie bankových účtov spoločnosti.

Všetky výdavky spojené so založením spoločnosti s ručením obmedzeným nemožno v súčasnom období presne predpokladať a vyčísliť.